బాగ్దాద్ గజదొంగ

**బాగ్దాద్ గజదొంగ** 1968, అక్టోబర్ 24న విడుదలైన తెలుగు చలనచిత్రం. డి.యోగానంద్ దర్శకత్వం వహించిన ఈ చిత్రంలో  నందమూరి తారక రామారావు, జయలలిత జంటగా నటించారు. ఈ చిత్రానికి సంగీతం టి.వి.రాజు, విజయకృష్ణమూర్తి అందించారు.

## నటీనటులు
* నందమూరి తారక రామారావు - అబూ
* జయలలిత - నస్రీమ్ 
* రాజనాల - వజీరు హుస్సేన్
* రేలంగి - చాద్రసుల్తాన్
* ముక్కామల - ఫకీర్ దాదా
* పద్మనాభం - ఆలీ
* పండరీబాయి - బేగమ్ సాహెబ్
* గీతాంజలి - గుల్నార్‌
* విజయలలిత - డాన్సర్
* మిక్కిలినేని - షంషుద్దీన్ ఖాన్
* అల్లు రామలింగయ్య
* మోదుకూరి సత్యం
* నల్ల రామమూర్తి - గుల్నార్ తండ్రి
* రామచంద్రరావు - చెరసాల అధికారి
* విజయరావు
* కోళ్ళ సత్యం
* మధుమతి
* శశికళ
* లత
* రేణుక
* మాస్టర్ అంజయ్య గౌడ్
* విశ్వేశ్వరరావు 

## సాంకేతిక వర్గం

* దర్శకుడు: దాసరి యోగానంద్ 
* చిత్రానువాదం: డి.యోగానంద్ 
* సంగీతం: తోటకూర వెంకట రాజు, విజయాకృష్ణమూర్తి
* మాటలు: సముద్రాల రామానుజాచార్యులు 
* పాటలు: సముద్రాల రామానుజాచార్యులు, కొసరాజు రాఘవయ్య చౌదరి సింగిరెడ్డి నారాయణరెడ్డి 
* నేపథ్య గాయకులు: ఘంటసాల వెంకటేశ్వరరావు, పులపాక సుశీల, ఎల్ ఆర్ ఈశ్వరి, పిఠాపురం నాగేశ్వరరావు, జిక్కి 
* ఛాయ గ్రహణం: జి.కె.రామ్, రవికాంత్ నగాయిచ్ 
* ఎడిటింగ్: జి.డి.జోషి, జి.శివమూర్తి 
* కళ: ఎస్.కృష్ణారావు 
* నృత్యాలు: చోప్రా, చిన్ని సంపత్ 
* నిర్మాత: పి.పద్మనాభరావు 
* నిర్మాణ సంస్థ: పద్మగౌరి పిక్చర్స్ 
* విడుదల:24:10:1968.

## కథ
బాగ్దాద్ సుల్తాన్ షంషుద్దీన్ ఖాన్ (మిక్కిలినేని). అతని భార్య బేగమ్ సాహెబ్ (పండరీబాయి). యువరాజు ఫరూక్ పుట్టిన రోజున -నజరానాల పేరిట వజీరు హుస్సేన్ (రాజనాల) ప్రజలను బాధించటం తెలుసుకున్న సుల్తాను ఒక పేదవాడిని కాపాడబోయి వజీరు చేతిలో హత్యకు గురవుతాడు. బేగంను ఖైదు చేసి, యువరాజును అంతం చేయాలనుకున్న వజీరు కుట్ర సాగదు. అక్కడినుంచి తప్పించుకున్న యువరాజు, ఫకీర్ దాదా (ముక్కామల) ఆశ్రయంలో ఆబూ (ఎన్టీఆర్)గా పెరుగుతాడు. ధనికులను దోచి పేదవారికి పంచుతుంటారు ఆబూ, అతని మిత్రుడు ఆలీ (పద్మనాభం). చాద్రసుల్తాన్ (రేలంగి) కుమార్తె నస్రీమ్ (జయలలిత)ను వివాహం చేసుకోవాలన్న తలంపుతో ఆమె తండ్రికి ఆకాశ గమనంగల గుర్రం బహూకరించి, బదులుగా నస్రీమ్‌ను కోరతాడు వజీర్ హుస్సేన్. ఆ వివాహం ఇష్టంలేని నస్రీమ్ హుస్సేన్ బారినుంచి తప్పించుకుని, అంతకుమునుపే మనసిచ్చిన ఆబూను కలుసుకునేందుకు వెళ్లిపోతుంది. అలా వెళ్లిన నస్రీమ్ చివరకు బాగ్దాద్ వజీర్ చేతికే చిక్కుతుంది. ఆమెకోసం బాగ్దాద్ రాజ భవనం చేరిన ఆబూ, అక్కడ నస్రీమ్ సాయంతో తన తండ్రిని వజీరు హత్యచేసి, తల్లిని బంధించాడన్న నిజం తెలుసుకుంటాడు. నస్రీమ్, ఆలీల సాయంతో తల్లిని చెర విడిపించి, తన శక్తి యుక్తులతో వజీర్‌ను ఎదిరించి అంతం చేస్తాడు. కంటకుడిని హతమార్చి ప్రజాభిమానం చూరగొన్న ఆబూ, నస్రీమ్‌ను వివాహమాడి తల్లిసహా బాగ్దాద్ సుల్తాన్‌గా సింహాసనం అధిష్టించటంతో చిత్రం సుఖాంతమవుతుంది.

## పాటలు

# ఎవడురా దొంగ ఎవడురా మేకతోలు కప్పుకున్న మెకములున్న - ఘంటసాల - రచన: డా. సి.నారాయణరెడ్డి
# మేరే బుల్‌బుల్ ప్యారి వారేవా వయ్యారి ఒంటిగ చూసి చెంతకు - పిఠాపురం నాగేశ్వరరావు, ఎల్. ఆర్. ఈశ్వరి_రచన: కొసరాజు 
# రావే ఓ చినదానా అనురాగం దాచినదానా కొసచూపు - ఘంటసాల, పి.సుశీల - రచన: డా. సి.నారాయణరెడ్డి
# సై సై సరదారు దిల్‌దారు నీ సరదాలు వేరు నా చూపు బంగారు కైజారు - పి.సుశీల_ రచన: డా. సి. నారాయణ రెడ్డి 
# హాయ్ అల్లా ఎలాగా నేననుకోలేదు ఇలాగా నేను - పి.సుశీల, ఘంటసాల - రచన: డా. సి.నారాయణరెడ్డి
# జగమే మాయరా ఈ జగమే మాయరా_ఎల్ ఆర్ ఈశ్వరి _రచన: సముద్రాల రామానుజాచార్యులు 
# ఈరోజు మా యువరాజు_ జిక్కి_రచన: డా.సి.నారాయణ రెడ్డి 
# ఘల్ ఘల్ ఘల్_పి.సుశీల_ రచన: డా.సి. నారాయణ రెడ్డి.

## మూలాలు

* ఘంటసాల గళామృతము బ్లాగు - కొల్లూరి భాస్కరరావు, ఘంటసాల సంగీత కళాశాల, హైదరాబాద్ - (చల్లా సుబ్బారాయుడు సంకలనం ఆధారంగా)

వర్గం:ఎన్టీఆర్‌ సినిమాలు
వర్గం:రేలంగి నటించిన సినిమాలు
వర్గం:ముక్కామల నటించిన సినిమాలు
వర్గం:రాజనాల నటించిన సినిమాలు
వర్గం:మిక్కిలినేని నటించిన సినిమాలు
వర్గం:అల్లు రామలింగయ్య నటించిన సినిమాలు
వర్గం:జయలలిత నటించిన సినిమాలు